stanford-oval/wikipedia huggingface dataset:
Rhipidistia

| Rhipidistia |
| --- | --- |
 Afrikankeuhkokala (Protopterus annectens)
 Varhaisdevonikausi - Nykyaika (Holoseeni)  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Lihaseväiset Sarcopterygii
Kladi::  Rhipidistia  Cope, 1887
Alaryhmät
 Dipnomorpha  Tetrapodomorpha 
Katso myös
   Rhipidistia Wikispeciesissä   Rhipidistia Commonsissa 
Infobox OKNimi-testi OK: 
Rhipidistia on lihaseväisten kalojen kladi, joka sisältää tetrapodit (”nelijalkaiset”) ja keuhkokalat. Sen kaksi pääryhmää ovat Dipnomorpha, joka sisältää nykyiset keuhkokalat (Dipnoi) ja sukupuuttoon kuolleen Porolepiformesin, sekä Tetrapodomorpha, joka puolestaan sisältää paitsi tetrapodit, myös tetrapodeihin johtaneen kehityslinjan. Aikaisemmin Rhipidistiaa ja keuhkokaloja pidettiin kokonaan eri ryhminä.
Aiheesta muualla

Sarcopterygii:Fossil Record. University of Bristol (Arkistoitu – Internet Archive)
Ramilliesin taistelu

Ramilliesin taistelu käytiin 23. toukokuuta 1706 Espanjan perimyssodan aikana. Suurliiton – Itävalta, Englanti ja Alankomaiden tasavalta – kannalta taistelua olivat edeltäneet vuoden 1705 tuloksettomat sotaretket Bourbon-suvun armeijoita vastaan, joita johti Ranskan kuningas Ludvig XIV. Vaikka liittoutuneet olivat vuonna 1705 vallanneet Barcelonan, he olivat joutuneet keskeyttämään sotaretkensä Mosel-joella, Espanjan Alankomaissa heidän hyökkäyksensä ei ollut edennyt ja Pohjois-Italiassa he olivat kärsineet tappion. Vastustajiensa takaiskuista huolimatta, Ludvig XIV oli halukas tekemään rauhan – mutta hän halusi sen kohtuullisilla ehdoilla. Tästä syystä, ja lisäksi pitääkseen aloitteen itsellään, Ranska ja sen liittolaiset aloittivat hyökkäyksen vuonna 1706.
Suurliiton joukot murskasivat vastustajansa vajaassa neljässä tunnissa. Taistelun seurauksena liitto valtasi muun muassa Brysselin, Bruggen ja Antwerpenin. Sotaretken lopussa Villeroin armeija oli ajettu pois suurimmasta osaa Espanjan Alankomaita.
Tausta

Vuonna 1704 Blenheimin taistelussa katastrofaalisen tappion kärsinyt Ranska sai seuraavana vuonna hieman armonaikaa. Marlboroughin herttuan vuoden 1705 sotaretken – hyökkäys Ranskaan Moselin laakson kautta – tarkoituksena oli viimeistellä Blenheimissa aloitettu työ ja suostutella kuningas Ludvig XIV tekemään rauha, mutta suunnitelman estivät sekä liittolaiset että viholliset. Marlboroughin hollantilaisten liittolaisten haluttomuus jättää rajansa paljaaksi joukoista uuden riskialttiin seikkailun vuoksi, oli kiistänyt häneltä aloitteen, mutta vielä merkittävämpää oli Badenin rajakreivin ilmoitus siitä, ettei tämä voisi antaa suurta määrää joukkoja tulevaan taisteluun. Tämä johtui osaksi äkillisestä joukkojen siirtämisestä Reiniltä täydentämään prinssi Eugenen joukkoja Italiassa, ja osaksi Badenin terveydentilan heikkenemisestä, joka aiheutui edellisenä vuonna saadusta vakavasta jalkavammasta Schellenbergin rynnäkössä. Lisäksi Marlboroughin piti suoriutua keisari Leopold I:n kuolemasta toukokuussa ja Joosef I:n valtaannoususta, mikä väistämättömästi vaikeutti asioita Suurliitossa.
Myös Ranskan kuninkaan sinnikkyys ja hänen kenraaliensa ponnistelut kartuttivat Marlboroughin vaikeuksia. Painostaen tuntuvasti hollantilaisten komentajaa kreivi Overkirkiä, marsalkka Villeroi valtasi Huyn 10. kesäkuuta ennen kiiruhtamistaan kohti Liégeä. Marsalkka Villarsin painostaessa Moselilla, liittolaisten komentaja – jonka täydennykset alkoivat olla kriittsessä tilassa – joutui perumaan sotaretkensä 16. kesäkuuta. ”Mikä häväistys Marlboroughille”, ilakoi Villeroi, ”tehdä nyt vääriä liikkeitä ilman tulosta!” Marlboroughin lähdettyä pohjoiseen, ranskalaiset siirsivät joukkojaan Moselin laaksosta täydentämään Villeroita Flanderissa, samalla kun Villars marssi Reinille.
Englantilais-hollantilaiset joukot saivat hyvitystä epäonnistuneelle Mosellen sotaretkelle menestyksestä Elixheimissa ja Brabantin puolustuslinjojen ylittämisestä Espanjan Alankomailla (myös Huy vallattiin takaisin 11. heinäkuuta), mutta mahdollisuus saada ranskalaiset lopulliseen taisteluun onnistui välttämään Marlborough’ta. Vuosi 1705 osoittautui lähes täysin hedelmättömäksi herttualle, jonka sotilaallisia pettymyksiä kompensoi vain osaksi pyrkimykset diplomaattisella rintamalla missä, Düsseldorfin, Frankfurtin, Wienin, Berliinin ja Hannoverin hoveissa, Marlborough pyrki vahvistamaan tukea Suurliitolle ja siteeraamaan pikaisen tuen lupauksia seuraavan vuoden sotaretkelle.
Alustavat tapahtumat

11. tammikuuta 1706 Marlborough saapui viimein Lontooseen diplomaattisen kiertueensa päätteeksi, mutta hän oli jo ollut suunnittelemassa strategiaansa seuraavalle vuodelle. Ensimmäinen vaihtoehto (vaikka on epävarmaa missä määrin herttua oli sitoutunut sellaiseen hankkeeseen) oli suunnitelma hänen joukkojensa siirtäminen Espanjan Alankomailta Pohjois-Italiaan; siellä hän aikoi yhdistyä prinssi Eugenen joukkoihin kukistaakseen ranskalaiset ja suojata Savoijia valloittamiselta. Savoiji toimisi sitten porttina Ranskaan vuorisolien kautta tai merivoimien tuella tehdyn hyökkäyksen kautta Välimeren rannikkoa pitkin Nizzan ja Toulonin välityksellä, kytkien vastakahdentuneiden Liittoutuneiden pyrkimysten kanssa Espanjassa. Vaikuttaa siltä, että herttuan lempihanke oli palata Mosellen laaksoon (missä marsalkka Marsin oli äskettäin ottanut komennon Ranskan joukoista) ja yrittää jälleen kerran edetä Ranskan sydämeen. Mutta näistä ratkaisuista tuli pian teoreettisia. Hieman jälkeen Marlboroughn saapumisen Alankomaiden tasavaltaan 14. huhtikuuta, uutiset tulivat perille suurista Liittoutuneiden takaiskuista laajemassa sodassa.
Aiheesta muualla

Kuvia tai muita tiedostoja aiheesta Ramilliesin taistelu Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Battle of Ramillies
Käännös suomeksi
Stephanie Beatriz

| Stephanie Beatriz |
| --- | --- |
 Stephanie Beatriz vastaanottamassa ALMA-palkintoa vuonna 2014.
Henkilötiedot
Koko nimi:  Stephanie Beatriz Bischoff Alvizuri
Syntynyt: 10. helmikuuta 1981 Neuquén, Neuquénin maakunta, Argentiina
Kansalaisuus:   Yhdysvallat
Ammatti:  näyttelijä
Puoliso:  Brad Hoss
Lapset:  Rosaline Beatriz (s. 2021)
Näyttelijä
Merkittävät roolit:  Rosa Diaz (Brooklyn 99)
Palkinnot
 ALMA-palkinto (2014) 
Aiheesta muualla
IMDb 
Stephanie Beatriz South by Southwest -tapahtumassa vuonna 2016.
Stephanie Beatriz Bischoff Alvizuri (s. 10. helmikuuta 1981 Neuquén, Neuquénin maakunta) on argentiinalaissyntyinen, yhdysvaltalainen näyttelijä. Hänet tunnetaan parhaiten konstaapeli Rosa Diazin roolista Brooklyn 99 -televisiosarjasta.
Yksityiselämä

Beatriz muutti Yhdysvaltoihin 3-vuotiaana. Hän kasvoi Texasissa. Beatriz kompastui Lego-palikkaan 10-vuotiaana, josta syntyi tunnistettava arpi oikeaan kulmakarvaan. Beatriz valmistui 2002 Stephens Collegesta.
Beatriz kertoi julkisesti vuonna 2016 olevansa biseksuaali. Kun hän kertoi suuntautumisestaan, se haluttiin kirjoittaa myös Beatrizin hahmolle Brooklyn 99 -sarjaan. Beatriz kertoi 2017 kärsineensä syömishäiriöstä.
Beatriz avioitui lokakuussa 2018 Brad Hossin kanssa. He saivat ensimmäisen lapsensa elokuussa 2021.
Filmografia > Elokuvat

Short Term 12 (2013)
You're Not You (2014)
Pee-wee's Big Holiday (2016)
Ice Age 5: Törmäyskurssilla (2016)
The Light of the Moon (2017)
Half Magic (2018)
Lego Elokuva 2 (2019)
Encanto (2021)
Filmografia > Televisiosarjat

Ratkaisija (2009)
Smart One (2012)
Moderni perhe (2013-2016)
Southland (2013)
Jessie (2013)
Hello Ladies (2013)
Brooklyn 99 (2013)
Top Chef Duels (2014)
Axe Cop (2015)
Bob's Burgers (2017)
@midnight (2017)
BoJack Horseman (2018)
Kauhukeittiö (2018)
One Day at a Time (2019)
Into the Dark (2019)
Hazbin Hotel (2024)
Aiheesta muualla

Kuvia tai muita tiedostoja aiheesta Stephanie Beatriz Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Stargard

| Stargard |
| --- | --- |

 lippu:  vaakuna
 Stargard
 Koordinaatit: 53°20′N, 15°2′E 
Valtio:  Puola
Voivodikunta:  Länsi-Pommeri
Pinta-ala:  
 – Kokonaispinta-ala:  48,1 km²
Väkiluku (2019)  (arvio):  67 837
 – Väestötiheys:  1 410 as./km²
Aikavyöhyke:  UTC+1
 – Kesäaika:  UTC+2
Postinumero:  73-110
 
 www.stargard.pl 
Infobox OKVirheellinen NIMI-arvo: 
Stargard (Vuoteen 2015 Stargard Szczeciński, saks. Stargard in Pommern) on kaupunki Länsi-Pommerin voivodikunnassa Puolassa. Kaupungin asukasluku oli vuoden 2019 arvion mukaan 67 837. Se on myös Stargardin piirikunnan keskuskaupunki. Stargardista on noin 40 kilometriä Szczeciniin.
Aiheesta muualla

Kuvia tai muita tiedostoja aiheesta Stargard Wikimedia Commonsissa
Stargardin piirikunta

Stargardin piirikunta (puol. powiat stargardzki) on piirikunta Länsi-Pommerin voivodikunnassa Puolan luoteisosassa. Piirikunnan keskuskaupunki on Stargard Szczeciński, jossa asui vuoden 2019 arvion mukaan 67 837 asukasta. Yhteensä koko piirikunnassa asui 120 186 asukasta vuonna 2019. Piirikunnan pinta-ala on 1 520 neliökilometriä.
Stargardissa rekisteröityjen ajoneuvojen rekisterikilven kirjaintunnus on ZST.
Aiheesta muualla

Kuvia tai muita tiedostoja aiheesta Stargardin piirikunta Wikimedia Commonsissa
Soul Calibur III

| Soul Calibur III |
| --- | --- |

Kehittäjä:  Namco
Julkaisija:  Namco
Jakelija:  Sony Interactive Entertainment
Säveltäjä:  Junichi Nakatsuru
Pelisarja:  Soul Calibur
Julkaistu:  18. marraskuuta 2005
Lajityyppi:  tappelupeli
Pelimuoto:  yksinpeli, moninpeli
Ikäluokitus:  CERO: B (12 vuotta tai vanhempi)  ESRB: Teini-ikäisille  PEGI 16 
Alusta:  PlayStation 2
Jakelumuoto:  DVD
Lisää peliartikkeleitaVideopelien teemasivulla
Infobox OK    : 
Soul Calibur III on japanilaisen Namcon kehittämä ja julkaisema tappelupeli pelikonsoleille. Peli kuuluu Soul Calibur -pelisarjaan.
Peli julkaistiin 18. marraskuuta vuonna 2005 ainoastaan PlayStation 2 -pelikonsolille.
Pelaaminen

Soul Calibur 3 on tyypillinen mätkintäpeli: Kaksi aseilla varustettua hahmoa taistelevat keskenään areenalla. Pelaajat yrittävät yksinkertaisesti hakata toisensa tainnoksiin ja voittaja on se, joka ensimmäisenä sen tekee. Soul Caliburin vahvuuksina pidetään hahmojen hyvää tasapainoa keskenään, kontrolleja sekä sitä, että taktisella taistelulla pääsee huomattavasti pidemmälle kuin summittaisella nappien hakkaamisella.
Soul-sarjan ainutlaatuinen ominaisuus eli hahmojen aseiden vaihtaminen mielensä mukaan on mukana myös tässä pelissä. Varustamalla hahmon paremmalla aseella hahmo saa uusia ominaisuuksia, esimerkiksi energiaviiva kasvaa itsestään vähitellen tai lyönnit vaurioittavat vastustajaa vaikka tämä suojaisi.
Soul Calibur 3:ssa on 3 täysin uutta hahmoa (Zasalamel, Setsuka ja Tira). Mukana ovat myös lähes kaikki edellisissä osissa esiintyneet hahmot.
Nyt mukana on ensimmäistä kertaa varsinainen tarinamoodi (Tales of Souls), joka seuraa jokaisen pelin taistelijan tarinaa. Taistelujen lataustauoilla voi lukea hahmojen edesottamuksista ja päättää välillä mihin suuntaan seikkailu jatkuu.
Ennennäkemätön pelimuoto tappelupeleissä on Chronicles of the Sword. Peli on strategiapeli, jossa hahmoja liikutellaan kartalla. Taistelut käydään kuitenkin tuttuun tapaan normaalisti. Hahmot saavat taisteluista kokemusta ja siten kehittyvät vahvemmiksi. Tässä pelimuodossa ei pysty pelaamaan pelin alkuperäisillä hahmoilla, vaan pelimuotoa varten täytyy tehdä hahmoeditorilla oma hahmo, josta tulee sitten tarinan päähenkilö.
Hahmoeditori on myös harvinainen ilmestys mätkintäpeleissä. Sillä pelaaja voi rakentaa mieleisensä hahmon ja valita sille taistelutyylin ja aseistuksen.
Vastaanotto

Sivustoja jotka arvostelivat pelin:
Gamespot (Arkistoitu – Internet Archive) 8.2/10
Gamespy 5/5
IGN 8.5/10
GamePro 4/5
Tilt.tv (Arkistoitu – Internet Archive) 9/10
Aiheesta muualla

Pelin kotisivu (Arkistoitu – Internet Archive)
Rhizangiidae

| Rhizangiidae |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Polttiaiseläimet Cnidaria
Luokka::  Korallieläimet Anthozoa
Lahko::  Kivikorallit Scleractinia
Heimo::  Rhizangiidae  D'Orbigny, 1851
Infobox OKNimi-testi OK: 
Rhizangiidae on kivikorallien heimo, johon kuuluu ainakin neljä sukua. Niitä tavataan Atlantilla Bermudan pohjoispuolella ja joskus Afrikan länsirannikolla. Niiden koralliitit ovat putkimaisia ja sileäreunaisia.
Heimoon kuuluvia sukuja

Astrangia
Cladangia
Culicia
Oulangia
Tahitilaiset

| Tahitilaiset |
| --- | --- |
Asuinalueet:   Ranskan Polynesia (Seurasaaret)
Kielet:  ranska, tahiti
Uskonnot:  roomalaiskatolilaisuus, kalvinismi
Sukulaiskansat:  muut polynesialaiset
Tahitilaiset (ransk. Tahitiens, tahitiksi Māʼohi) ovat polynesialainen alkuperäiskansa, joka asuttaa pääsääntöisesti nykyisen Ranskan Polynesiaan kuuluvia Seurasaaria. Tahitilaisten kansanuskon mukaan näiden esi-isät saapuivat Raiatean saarelta ja Tahitille saavuttuaan alkoivat järjestäytyä perheidensä perusteella omiksi kuppikunnikseen, jotka sitten alkoivat rakentaa temppeleitä. Myöhemmin syntyivät päällikköluokat (tahitiksi ariʼi nui), jotka pitivät valtaa yhdessä papiston kanssa.
1780-luvulla päällikkö Pōmare I perusti Tahitin kuningaskunnan, ja hänen jälkeläisensä hallitsivat aina vuoteen 1880, jolloin Pōmare V luopui kruunusta ja kuningaskunnan maat siirtyivät Ranskan alusmaiksi.
Nykyään tahitilaisten kulttuuria ylläpidetään tautointien, musiikin ja kädentaitojen kautta. Myös manan käsite on edelleen tärkeä.
Kuten muidenkin ranskanpolynesialaistenkin keskuudessa, myös tahitilaisten ja eurooppalaisten yhteisistä jälkeläisistä käytetään ranskankielistä nimitystä demis.
Susa Matson

Susanne ”Susa” Matson (s. 21. helmikuuta 1969) on suomalainen tanssija ja tanssinopettaja.
Matson aloitti kilpatanssin harrastamisen kymmenvuotiaana ja kuului amatööriaikanaan Suomen maajoukkueeseen. Hän ja monivuotinen parinsa Santtu Otsamo siirtyivät ammattilaisiksi vuonna 1998. Vakiopainoitteisen kilpauransa jälkeen hän on muun muassa toiminut opettajana helsinkiläisessä Studio High Heelsissä. Hän on tanssiryhmä High Heelsin perustajajäsen.
Matson on ollut mukana MTV3:n Tanssii tähtien kanssa -ohjelmassa kahdeksalla tuotantokaudella. Vuonna 2008 hänen parinsa oli Nicke Lignell, 2009 Wilson Kirwa, 2010 Jethro Rostedt, 2011 Veeti Kallio, 2012 Risto Kaskilahti, 2013 Juhani Tamminen, 2014 Kaj Kunnas ja 2017 Jarkko Tamminen.
Stylidiaceae

| Stylidiaceae |
| --- | --- |
 Stylidium violaceum
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Yläluokka::  Euphyllophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Ylälahko::  Asteranae
Lahko::  Asterales
Heimo::  Stylidiaceae  R.Br.
Synonyymit
 Donatiaceae B.Chandler, nom. cons. 
Katso myös
   Stylidiaceae Wikispeciesissä   Stylidiaceae Commonsissa 
Infobox OKNimi-testi OK: 
Stylidiaceae on Asterales-lahkoon kuuluva siemenkasviheimo. Sen kuusi tai uudemman ajattelun mukaan kolme sukua ja 245 lajia jakautuvat kahdeksi alaheimoksi. Heimon kasvit kasvavat erillisalueilla Kaakkois-Aasiasta Uuteen-Seelantiin ulottuvalla alueella ja Etelä-Amerikan eteläosissa. Suurin osa lajeista on australialaisia.
Tuntomerkit

Stylidiaceae-heimon kasvit ovat tavallisesti lehtiruusukkeisia tai mätästäviä. Lehtilavan reunat ovat ehyitä, ja lehdet ovat ruodittomia. Heteitä on kaksi ja ponnet avautuvat poispäin kukan keskustasta. Kukassa on mesiäinen. Siemenessä on vähäpätöinen alkio, jolla on siemenvalkuaiseen tunkeutuvia imuelimiä eli haustorioita.
Alaheimo Donatioideae

Alaheimon kasvit ovat pienilehtisiä ja pienikokoisia mätästäviä patjakasveja. Kukat sijaitsevat yksittäin varren päässä ja ovat säteittäissymmetrisiä. Verhiö on erilehtinen ja verholehtien samoin kuin terälehtienkin määrä vaihtelee. Heteitä on kaksi tai kolme. Alaheimossa on vain yksi suku Donatia, jonka kaksi lajia kasvavat Uudessa-Seelannissa, Tasmaniassa ja Etelä-Amerikan eteläosissa.
Alaheimo Stylidioideae

Alaheimossa on viisi tai mahdollisesti vain kaksi sukua ja 240 lajia, joista valtaosa (220) kuuluu sukuun Stylidium. Alaheimo on enimmäkseen australialainen, mutta lajeja on myös Sri Lankassa, Kaakkois-Aasiassa, Malaijien saaristossa, Uudessa-Seelannissa ja Etelä-Amerikan eteläkärjessä. Kasvit ovat ruohovartisia, joskus köynnöstäviä, tavallisesti patjakasveja. Niillä on hyvin luonteenomaiset vastakohtaiset kukat, joiden teriö on halkinainen. Kukan kaksi hedettä kiinnittyvät tavallisesti emiön vartaloon, ja koko rakenne on usein kosketusherkkä ja liikkuu pölyttäjän osuttua siihen. Tästä johtuu kasvien englanninkielinen nimi trigger plants 'liipaisinkasvit'.
Luokittelu

Stylidiaceae heimo kuuluu Asterales-lahkossa evoluutiopuun haaraan, jossa ovat myös raatekasvit (Menyanthaceae), siniviuhkakasvit (Goodeniaceae), Calyceraceae ja asteri- eli mykerökukkaiskasvit (Asteraceae). Kyseisessä kladissa esiintyy inuliini-tärkkelystä.
Alaheimoja on pidetty toisinaan omina heimoinaan, ja vielä Angiosperm Phylogeny Group II ehdotti sitä vaihtoehtoisena menettelynä. Ne on kuitenkin järkevää yhdistää, kuten Angiosperm Phylogeny Group III tekikin.
Heimoon kuuluvat seuraavat suvut, joista monia ollaan nykyään taipuvaisia yhdistämään:
Donatia J.R.Forst. & G.Forst.
Forstera L.f.
Levenhookia R.Br.
Oreostylidium Berggr.
Phyllachne J.R.Forst. & G.Forst.
Stylidium Sw. ex Willd.
Aiheesta muualla

ITIS: Stylidiaceae (englanniksi)
Rhinocerotoidea

| Rhinocerotoidea |
| --- | --- |
 Hyracodon
 Keskieoseeni - Nykyaika (Holoseeni)  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kavioeläimet Perissodactyla
Yläheimo::  Rhinocerotoidea  Gray, 1821
Infobox OKNimi-testi OK: 
Rhinocerotoidea on kavioeläinten yläheimo joka sisältää sarvikuonot sukulaisineen. Kaikki viisi nykyistä lajia kuuluvat sarvikuonojen heimoon (Rhinocerotidae). Yläheimoon luetaan usein kaksi muuta sukupuuttoon kuollutta heimoa, Hyracodontidae ja Amynodontidae.
Fylogenia

Alla oleva kladogrammi osoittaa Rhinocerotoidea ja muiden ryhmien sukulaissuhteet.
Rajya Sabha

| Rajya Sabha   राज्य सभा |
| --- | --- |
 
Tyyppi
Tyyppi:  ylähuone
Johto
Puhemies:  Venkaiah Naidu
Kokoonpano
 
Puolueet:  Hallitus (115) Kansallisdemokraattinen allianssi (115)      BJP (83)       AIADMK (11)       JD(U) (6)       SAD (3)       Athawale (1)       AGP (1)       BPF (1)       LJP (1)       PMK (1)       Sitoutumaton (3)       presidentin nimittämät (3) Oppositio (124)  Yhdistynyt progressiivinen allianssi (63)      INC (46)       DMK (5)       RJD (4)       NCP (4)       IUML (1)       KCM (1)       MDMK (1)       presidentin nimittämät (1) Muu oppositio (62)       AITC (13)       SP (9)       BJD (7)       TRS (6)       CPIM (5)       BSP (4)       SS (3)       AAP (3)       TDP (2)        JKPDP (2)       YSR (2)       JD(S) (1)       CPI (1)       NPF (1)       SDF (1)       Sitoutumaton (2) Tyhjiä (5)      tyhjät (5)
Kokouspaikka
 Sansad Bhavan, New Delhi
Kotisivut
 https://rajyasabha.nic.in
Rajya Sabha (hindiksi राज्य सभा) on Intian parlamentin ylähuone. Jäsenmäärä on korkeintaan 250, joista 238 jäsentä edustaa osavaltioita ja 12 jäsentä on presidentin nimittämiä. Edustajien kausi on kuusi vuotta. Rajya Sabha on jatkuvasti koolla, eikä sitä voi hajottaa, toisin kuin parlamentin alahuonetta, Lok Sabhaa.
Toiminta

Puhemiehenä toimii Intian varapresidentti. Varapuhemiehenä toimii joku Rajya Sabhaan valituista edustajista..
Rajya Sabha ei osallistu hallituksen muodostamiseen, sillä ministerit ovat vastuussa Lok Sabhalle. Ministereillä on puheoikeus sekä ylä- että alahuoneessa, mutta he saavat äänestää vain toisessa niistä. Lok Sabhan ja Rajya Sabhan riviedustajilla on perustuslain mukaan samat oikeudet ja velvollisuudet..
Rajya Sabha voi ⅔ enemmistöllä tuoda hallitukselle lakiesityksen, jonka se katsoo olevan maan ja kansalaisten intressien kannalta erityisen tärkeä.
Edustajat

Osavaltioiden alahuoneiden edustajat valitsevat ylähuoneen jäsenet epäsuorilla vaaleilla suhteellista vaalitapaa noudattaenen. Kun presidentin nimittämiä edustajia ei oteta lukuun, paikat ja edustajat jakautuvat osavaltioiden kesken seuraavasti:
| Osavaltio | Paikkojen määrä | Edustajien määrä | Tyhjät paikat |
| --- | --- | --- | --- |
| Andhra Pradesh | 11 | 11 |  |
| Arunachal Pradesh | 1 | 1 |  |
| Assam | 7 | 5 | 2 |
| Bihar | 16 | 15 | 1 |
| Chhattisgarh | 5 | 5 |  |
| Delhin pääkaupunkiterritorio | 3 | 3 |  |
| Goa | 1 | 1 |  |
| Gujarat | 11 | 11 |  |
| Haryana | 5 | 4 | 1 |
| Himachal Pradesh | 3 | 3 |  |
| Jammu ja Kashmir | 4 | 4 |  |
| Jharkhand | 6 | 6 |  |
| Karnataka | 12 | 12 |  |
| Kerala | 9 | 9 |  |
| Länsi-Bengali | 16 | 16 |  |
| Madhya Pradesh | 11 | 11 |  |
| Maharashtra | 19 | 19 |  |
| Manipur | 1 | 1 |  |
| Meghalaya | 1 | 1 |  |
| Mizoram | 1 | 1 |  |
| Nagaland | 1 | 1 |  |
| Odisha | 10 | 9 | 1 |
| Puducherry | 1 | 1 |  |
| Punjab | 7 | 7 |  |
| Rajasthan | 10 | 10 |  |
| Sikkim | 1 | 1 |  |
| Tamil Nadu | 18 | 18 |  |
| Telangana | 7 | 7 |  |
| Tripura | 1 | 1 |  |
| Uttar Pradesh | 31 | 31 |  |
| Uttarakhand | 3 | 3 |  |
Rajya Sabhan toiminnasta raportoi sen itsensä operoima ja omistama 24/7-uutiskanava Rajya Sabha TV (RSTV).
Edustajat > Presidentin nimittämät edustajat

Presidentti valitsee asiantuntijoita muun muassa taiteiden, kirjallisuuden, tieteiden ja sosiaalipalvelun alalta. Myös nimettyjen edustajien kausi kestää kuusi vuotta.
Nimitetyt edustajat eivät edusta mitään osavaltiota ja voivat olla puoluepoliittisesti sitoutumattomia:
| Nimi | Puolue | Titteli | Ammatti/erikoisala |
| --- | --- | --- | --- |
| Sambhaji Chhatrapati | BJP | shri | maanviljelijä |
| Swapan Dasgupta | sit. | shri | journalisti |
| Roopa Ganguly | BJP | shrimati | taiteilija |
| Ranjan Gogoi | sit. | shri |  |
| Narendra Jadhav | sit. | tohtori | taloustieteilijä |
| Mary Kom | sit. | shrimati | urheilija |
| Sonal Mansingh | BJP | tohtori | taiteilija |
| Raghunath Mohapatra | BJP | tohtori | taiteilija |
| Ram Shakal | BJP | shri | maanviljelijä |
| Rakesh Sinha | BJP | shri | opettaja |
| Suresh Gopi | BJP | shri | näyttelijä |
| Subramanian Swamy | BJP | tohtori | professori, tutkija |
Aiheesta muualla

Rajya Sabhan verkkosivusto (englanniksi)
Rajya Sabha TV:n verkkosivusto
Sãotoménkuhankeittäjä

| Sãotoménkuhankeittäjä |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kuhankeittäjät Oriolidae
Suku::  Kuhankeittäjät Oriolus
Laji::  crassirostris
Kaksiosainen nimi
 Oriolus crassirostris  Hartlaub, 1857 
Katso myös
   Sãotoménkuhankeittäjä Wikispeciesissä   Sãotoménkuhankeittäjä Commonsissa 
Infobox OKNimi-testi OKIUCN-testi OK: 
Sãotoménkuhankeittäjä (Oriolus crassirostris) on kuhankeittäjien heimoon kuuluva varpuslintu.
Levinneisyys

Sãotoménkuhankeittäjää tavataan kotoperäisenä São Tomélla. Lajin kannaksi arvioidaan 350–1 500 yksilöä. Se on luokiteltu vaarantuneeksi, koska sen populaatio ja levinneisyysalue ovat pienet.
Sus

Sus voi tarkoittaa seuraavia asioita:
siat (Sus), nisäkässuku
pidätys, musiikkitermi
Sus, kunta Ranskassa
susu (kielikoodi sus), Länsi-Afrikassa puhuttu kieli
Stavangerin yliopistollinen sairaala, Stavanger universitetssjukehus, sairaala Norjassa
sus, epäilyttävää tarkoittava slangisana (engl. suspicious, 'epäilyttävä').